ΕΝΩΣΗ ΠΡΟΣΤΑΣΙΑΣ ΦΥΣΙΚΟΥ ΚΑΙ ΠΟΛΙΤΙΣΤΙΚΟΥ ΠΕΡΙΒΑΛΛΟΝΤΟΣ
ΚΟΡΙΝΘΙΑΚΟΥ-ΠΑΤΡΑΙΚΟΥ "Ο ΝΗΡΕΑΣ"



**Επικοινωνία:****nireasorg@gmail.com**

**ΔΕΛΤΙΟ ΤΥΠΟΥ**

21 Ιουνίου 2021

**Πυρκαγιά Γερανείων: ένα μήνα μετά ενημέρωση και εγρήγορση είναι ζητούμενα!**

Έχει περάσει ένας μήνας από την ασυνήθιστα μεγάλη, για την εποχή, πυρκαγιά των Γερανείων ορέων της 19ης Μαΐου και το θέμα έχει φύγει εντελώς, αν και δε θα έπρεπε, από την επικαιρότητα.

Πέρα από του να επισημάνουμε ότι οι γνωστοί παράγοντες της κλιματικής αλλαγής και της εύφλεκτης φύσης των πευκοδασών μας επιβάλλουν ούτως ή άλλως συναγερμό ενόψει των κατεξοχήν ζεστών μηνών Ιουλίου, Αυγούστου και Σεπτεμβρίου, **θεωρούμε απαραίτητο να καλέσουμε κάθε αρμόδια αρχή,** είτε τοπική, είτε περιφερειακή, είτε κεντρική **να ενημερώσει δημόσια και το ταχύτερο** για το αν και ποιο σύνολο μέτρων έχει καταρτισθεί:

**(α) για την αντιμετώπιση των επιπτώσεων της πυρκαγιάς αυτής σε ότι αφορά την ενίσχυση των κινδύνων διάβρωσης των επικλινών εδαφών που κάηκαν,**

**(β) των κινδύνων εξίσου ασυνήθιστων πλημμυρικών φαινομένων,**

**(γ) των μέτρων προστασίας των οικισμών που απειλούνται από αυτές**

Δεν αναφέρουμε την ανάγκη ταχείας κήρυξης των πληγέντων εδαφών ως αναδασωτέων, διότι θεωρούμε ότι η Γενική Δ/νση Δασών της Αποκεντρωμένης Διοίκησης Πελοποννήσου, Δ. Ελλάδας, Ιονίων το έχει ήδη πράξει ή δρομολογήσει.

Επιπλέον κρίνουμε απαραίτητο να υπογραμμίσουμε την ανάγκη η ΑΣΥΝΗΘΙΣΤΑ πρόωρη και μεγάλη αυτή πυρκαγιά να αποτελέσει όχι απλώς καμπανάκι αλλά ΚΑΜΠΑΝΑ για μια επείγουσα επιθεώρηση της ετοιμότητας, σε επίπεδο χώρας, σε ότι αφορά την καλή λειτουργία των πυροσβεστικών μέσων και την επείγουσα αξιοποίηση κάθε δυνατότητας έγκαιρης ειδοποίησης μέσω σύγχρονης τεχνολογίας.

Αρχίσαμε δύσκολα και άσχημα τη φετινή αντιπυρική περίοδο. **Δεν αρκεί να ευχόμαστε να μη συνεχίσουμε έτσι. Χρειάζεται να κάνουμε «ότι χρειαστεί» για να το πετύχουμε.**

**Οι οργανώσεις – μέλη του** **<<ΝΗΡΕΑ>>**

Οργανώσεις – μέλη του ΝΗΡΕΑ: 1) Σύλλογος Προστασίας Υγείας και Περιβάλλοντος Περιοχής Κέντρου Υγείας Χαλανδρίτσας [*www.sylpyp.gr*](http://www.sylpyp.gr/) 2)***«ΚΟΙΝΟ\_ΤΟΠΙΑ» Εταιρεία Κοινωνικής Δράσης και Πολιτισμού***[*www.koinotopia.gr*](http://www.koinotopia.gr/) 3) Οικολογική Κίνηση Πάτρας [*www.oikipa.gr*](http://www.oikipa.gr/) 4) Εξωραϊστικός Σύλλογος Πύργου Κορινθίας «ΕΡΜΗΣ» 5) «Λύσιππος», Φίλοι Γραμμάτων και Τεχνών 6) «Φιλοξενία», Διαπολιτισμική και Περιβαλλοντική Οργάνωση [*www.filox.org*](http://www.filox.org/)

Επικοινωνία: nireasorg@gmail.com